ועדת העבודה, הרווחה והבריאות, כנסת 18, פרוטוקול מספר 431, 2011-02-14 12:30

חיים כץ: צהריים טובים, יום שני בשבוע, י' באדר א', 14/2/2011.

חיים כץ: אני מתכבד לפתוח את ישיבת ועדת העבודה והרווחה והבריאות.

חיים כץ: הנושא, הצעת חוק החשמל, (תיקון מס' 4), (רישיונות לעבודות חשמל), התשס"ח-2008, של חברי הכנסת אלכס מילר, חבר הכנסת רוברט אילטוב, חברת הכנסת ליה שמטוב, פ/334.

חיים כץ: אדוני המציע, חבר הכנסת אלכס מילר, יש לך להגיד?

אלכס מילר: תודה אדוני היושב ראש.

אלכס מילר: ברשותך, אני קודם כל מאוד מתרגש שהחוק הזה באמת עולה לדיון, ובעזרת השם גם תאושר במשך הישיבות שאנחנו נהיה סביב הנושא הזה.

אלכס מילר: חשוב מאוד לציין שבעצם החוק הזה עוד מתגלגל מחבר הכנסת יורי שטרן ז"ל.

חיים כץ: כתוב פה אסתרינה טרטמן, רק לא הקראתי את שמה.

אלכס מילר: שבעצם הוא היה בין המובילים והיוזמים של הצעת חוק זו, וכך מבחינתי זה איזה שהוא סגירת מעגל.

אלכס מילר: אני חושב שהנושא הזה הוא כבר נמצא על השולחן של הכנסת מספיק כנסות בשביל שאנחנו באמת נגיע ונסדיר את כל העניין הזה.

אלכס מילר: חשוב לציין שבאמת אנחנו נמצאים כאן, הליך שהוא היה מאוד ארוך, שהכנסות השונות דנו על הנושא הזה ותמיד אנחנו היינו באיזה שהוא מצבים של הבחירות או במצבים של קואליציה/אופוזיציה, שלא היינו מצליחים לסיים את הנושא הזה.

אלכס מילר: חשוב באמת, ואני ככה גם מודה לך, שאתה מעלה את הנושא הזה על סדר היום.

אלכס מילר: אנחנו עומדים לפני קריאה שנייה ושלישית, ואני מקווה מאוד שהכנסת ה-18 תהיה הכנסת הזו שתכריע בנושא הזה.

חיים כץ: יש פה עוד מישהו שרוצה להגיד משהו?

חיים כץ: טוב.

חיים כץ: נכון שזאת ישיבה ראשונה, אבל מאחורי הקלעים נערכו הדיונים עם כל הצדדים והגיעו ללא מעט הסכמות.

חיים כץ: יש גם לא מעט מחלוקות.

חיים כץ: אז פה אני רציתי לעשות דיון ראשון דקלרטיבי והם באו ואמרו, עזוב אותך מהדקלרציות, תעבור להקראה.

חיים כץ: אז תעברי להקראה, או אולי אם יש לך משהו להגיד לפני זה.

שמרית שקד-גיטלין: באמת התקיימו איזה שהן ישיבות פנימיות שהיו שותפים להם חלק מהגורמים.

שמרית שקד-גיטלין: כמובן לא כל הגורמים, ואני מניחה שאתה תיתן לגורמים שלא היו שותפים, להישמע בוועדה, כהרגלך.

שמרית שקד-גיטלין: ההסכמות האלה בעצם מדברות על פיצול חלק, זה כמובן בהסכמת חברי הכנסת המציעים.

שמרית שקד-גיטלין: זה הצעת הגורמים המקצועיים שהיו שותפים להצעה, לפצל חלק מהסעיפים מהצעת החוק, שנוגעים לבעלי הרישיונות, לסוגי הרישיונות, למתן הרישיונות, לפצל אותם.

שמרית שקד-גיטלין: לקדם כרגע בשלב הזה הקמת מועצה לענייני חשמל, לקבוע את הנציגים של המועצה, את הסמכויות של המועצה לענייני חשמל, כאשר ההנחה היא שמועצת החשמל תדון בנושאים ותגבש את ההמלצות המקצועיות הראויות, בין לעניין תקנות, בין בחקיקה, ככל שחברי הכנסת יחליטו בהמשך.

שמרית שקד-גיטלין: אם המועצה תגיע לתקנות ראויות ומספקות את חברי הכנסת, אני מניחה שהם לא ירצו לקדם את הצעת החוק הנוספת שממתינה בוועדה, והם יסתפקו בזה.

שמרית שקד-גיטלין: אם הם יגיעו למסקנה שעדיין ועדת המועצה לא מספקת או לא נעשתה עבודה משותפת או לא הצליחו לסכם את הנושא, אני מניחה שהם ירצו לקדם את הפיצול.

אלכס מילר: השאלה אם אנחנו נוכל בחוק לחייב פרק זמן סביר?

שמרית שקד-גיטלין: יש סעיף כזה.

חיים כץ: אוקיי.

חיים כץ: המתכונת תהיה כזאת: אנחנו עוברים להקראה.

חיים כץ: אם יש מישהו שמסתייג ממשהו, מספיק להגיד שהוא מסתייג.

חיים כץ: אנחנו עוזבים את זה, שמים את זה בצד.

חיים כץ: לא נעשה דיונים עכשיו בשום סעיף שאנחנו מסתייגים.

חיים כץ: לא צריך להסביר למה הוא מסתייג.

חיים כץ: היום זה היום שלכם.

חיים כץ: כל מה שאתם מסתייגים, זה מקובל.

חיים כץ: פעם הבאה אנחנו נחליט.

חיים כץ: כל מי שיש סעיף שהוא רוצה לחזור לקרוא אותו בבית, לראות, יכול להגיד מסתייג.

חיים כץ: נבוא לפעם הבאה.

חיים כץ: הפעם הבאה יהיה דיונים על כל סעיף וסעיף שהסתייגו.

חיים כץ: אם יש סעיפים שמקובלים, מקובל.

חיים כץ: מסמנים "וי".

חיים כץ: לא נצביע עליהם היום, אבל מסמנים "וי".

חיים כץ: נעבור להקראה.

שמרית שקד-גיטלין: הצעת חוק החשמל (תיקון מס' 4) (רישיונות לעבודות חשמל), התשע"א-2011.

שמרית שקד-גיטלין: חברי הכנסת אלכס מילר, רוברט אילטוב, ליה שמטוב.

שמרית שקד-גיטלין: בחוק החשמל, התשי"ד-1954 (להלן-החוק העיקרי), בסעיף 1, לפני ההגדרה "מתקן חשמל", יבוא: "בעל רישיון" – מי שניתן לו רישיון לביצוע עבודות חשמל לפי חוק זה.

חיים כץ: מתאים?

חיים כץ: מסתייג?

חיים כץ: לא להסביר.

חיים כץ: אם מתאים, מתאים.

חיים כץ: לא מתאים, לא מתאים.

לימור תוסיה-כהן: עו"ד לימור תוסיה-כהן, משרד המשפטים.

לימור תוסיה-כהן: ישבנו היום בבוקר עם שמרית.

לימור תוסיה-כהן: הנוסח הזה הוא נוסח שהתגבש אגב אותה ישיבה שהייתה מאוד ארוכה, ופשוט הייתי מעדיפה שלא להסתייג מכל סעיף וסעיף, אלא שיינתן לנו שהות לקרוא את הנוסח.

חיים כץ: אז מה אנחנו עושים עכשיו?

חיים כץ: אנחנו מבזבזים זמן?

חיים כץ: אין שאלה.

חיים כץ: תראי, השאלה שלי, אנחנו פה בוועדה, יש לנו מגוון רחב של נושאים.

חיים כץ: אנחנו לא אוהבים להשחית את זמננו.

חיים כץ: אם אנחנו עכשיו באים להקריא בשביל להתבדר ולבזבז זמן, אז תגידי, אנחנו עכשיו באים לבזבז זמן.

לימור תוסיה-כהן: תראה, אנחנו לא באנו מוכנים עם הנוסח הזה.

לימור תוסיה-כהן: הנוסח הזה מתגבש אגב זה.

לימור תוסיה-כהן: אני לא יודעת איך בעל רישיון.

לימור תוסיה-כהן: בעל רישיון זה אחת ההגדרות שהייתה בנושאים הקודמים.

לימור תוסיה-כהן: אני לא יודעת אם יש בה צורך בכלל עכשיו.

לימור תוסיה-כהן: אז מאוד קל לי לבוא ולהסתייג מכל סעיף שאתה תקריא, אבל אני חשבתי שלא נכון ולא ראוי לעשות את זה.

חיים כץ: אני לא בא להשחית זמן של אנשים.

שמרית שקד-גיטלין: אז לכן אני אקרא את ההצעה.

שמרית שקד-גיטלין: להם בסדר,הם יחליטו אם הם רוצים להסתייג או לא.

שמרית שקד-גיטלין: יש עוד אנשים.

חיים כץ: אתם תחליטו אם אתם רוצים להסתייג או לא.

חיים כץ: בכל זאת הבאנו לפה אנשים.

חיים כץ: אני לא רוצה לפזר אותם.

חיים כץ: כל סעיף שאת רוצה, תגידי אני מסתייגת.

חיים כץ: כל מה שאת רוצה, תגידי שאת מסתייגת, ואנחנו לא נקריא אותו.

חיים כץ: כל מה שאת מסתייגת, אל תחכי לסוף.

חיים כץ: תגידי, אני מסתייגת.

חיים כץ: לא מקריא.

חיים כץ: סעיף 1 הסתייגת, נכון?

לימור תוסיה-כהן: כן.

חיים כץ: סמני.

שמרית שקד-גיטלין: תיקון סעיף 3 4.

שמרית שקד-גיטלין: בסעיף 3 לחוק העיקרי, האמור בו יסומן כסעיף קטן (א) ואחריו יבוא:

לימור תוסיה-כהן: הסתייגות.

שמרית שקד-גיטלין: הוספת סעיפים 3א עד 3ז 5.

שמרית שקד-גיטלין: אחרי סעיף 3 לחוק העיקרי יבוא: מועצת מקצועות חשמל.

שמרית שקד-גיטלין: א.

שמרית שקד-גיטלין: השר יקים מועצת מקצועות חשמל (בחוק זה- (המועצה) שבה 8 חברים, ואלה הם: עכשיו אני מקריא את הנוסח שפורסם בכחול.

דובר: מסתייג.

דובר: גם אנחנו מסתייגים מסעיף 5 של ההרכב של המועצה.

חיים כץ: בסדר.

שמרית שקד-גיטלין: אני אגיע לסעיף קטן (ב).

שמרית שקד-גיטלין: (ב) שר התעשייה המסחר והתעסוקה יפרסם ברשומות הודעה על הרכב המועצה ומענה.

חיים כץ: כולם מסכימים?

חיים כץ: ואלה, התחלה טובה.

שמרית שקד-גיטלין: (ה) חבר המועצה לא יקבל שכר בעד חברותו במועצה, אך יהיה זכאי לקבל החזר הוצאות סבירות שיוצא בקשר למילוי תפקידו כחבר המועצה, בשיעורים שקבע שר התעשייה המסחר והתעסוקה בהסכמת שר האוצר.

דובר: אני מסתייג.

שמרית שקד-גיטלין: 3א1.

שמרית שקד-גיטלין: המועצה תמליץ או תייעץ, אין הסכמה עדיין, לשר, זה הוועדה צריכה לקבוע, בכל עניין הנוגע לדרכי מתן הרישיונות לעבודות חשמל לפי חוק זה, סוגי הרישיון, ביטולם והגבלתם לרבות קביעת נושאי הבחינות, ככל שייקבעו, וניסיון מעשי.

דובר: אני מסתייג.

לימור תוסיה-כהן: גם אני.

דובר: הסתייגות משרד הפנים.

שמרית שקד-גיטלין: סייגים למינוי חבר המועצה 3ב.

שמרית שקד-גיטלין: לא ימונה לחבר המועצה- מי שעלול להימצא במישרין או בעקיפין, באופן תדיר, במצב של ניגוד עניינים בין תפקידו כחבר המועצה לבין עניין אישי אחר שלו או תפקיד אחר שלו.

שמרית שקד-גיטלין: בפסקה זו- "עניין אישי" – לרבות עניין אישי של קרובו עניין של גוף שחבר המועצה או קרובו מנהלים או עובדים אחראים בו, או עניין של גוף שיש להם חלק בהון המניות שלו, בזכות לקבל רווחים, בזכות למנות מנהל או בזכות ההצבעה: "קרוב" – בן זוג, הורה, ילד, אח או אחות, או אדם אחר הסמוך על שולחנם של כל אחד מאלה: (2) מי שהורשע בעבירה פלילית או בעבירת משמעת, שמפאת מהותה, חומרתה או נסיבותיה, אין הוא ראוי לכהן כחבר מועצה.

חיים כץ: 3ב, בסדר?

דבורה אליעזר: אני מסתייגת.

חיים כץ: את לא צריכה להסביר.

חיים כץ: היא מסתייגת.

חיים כץ: תרשמי.

דבורה אליעזר: אני יכולה להסביר.

דבורה אליעזר: יכול להיות בעצם אם הוא לא מהנדסים, אז למהנדסים יהיו אולי.

דבורה אליעזר: .

חיים כץ: אל תסבירי.

דבורה אליעזר: יכול להיות שיש בעיה עם הסעיף הזה.

חיים כץ: ישבו היועצים המשפטיים.

חיים כץ: צר לי, למרות שקבענו את הפגישה הזאת, את הישיבה הזאת, לקח הרבה זמן.

חיים כץ: אלכס מילר הוא יו"ר ועדת החינוך והיה קשה לתאם.

חיים כץ: יחד עם זה, אתם יודעים איך זה כשקובעים דיון, אז ממש בדקה האחרונה יושבים ומנהלים ישיבות.

חיים כץ: זה הנוסח הזה ורובו הוא מוסכם, נכון?

חיים כץ: יש לכם ביד נוסח שברובו הוא מוסכם.

חיים כץ: כל אחד ילך הביתה, יעבור על הנוסח.

שבתאי אלבוחר: סליחה היו"ר, אני רוצה לציין שמשרד התשתיות לא היה שותף לדיונים שהתקיימו לאחרונה בעניין החוק הזה, וזה ממש שערורייה, באמת, שאנחנו גם ממונים על חוק החשמל.

שבתאי אלבוחר: אז אי אפשר לומר שיש הסכמה עם כל הגורמים.

שבתאי אלבוחר: יש כמה דברים שבאמת אנחנו מסתייגים מהם.

חיים כץ: מצוין.

חיים כץ: מי אדוני לפרוטוקול?

שבתאי אלבוחר: עו"ד שבתאי אלבוחר מהלשכה משפטית, משרד התשתיות הלאומיות.

חיים כץ: העו"ד שלנו, של הוועדה, זו שמרית.

חיים כץ: אתה לפני הישיבה הבאה, אתה תשב איתה ואתה תרשום מה אתה מסתייג ותראה מה אתה מסכים.

חיים כץ: בסדר?

חיים כץ: יש לך זמן.

חיים כץ: עוד לא קרה כלום.

חיים כץ: ונכון שאנחנו מצטערים שמחלנו על כבודכם ולא הזמנו אתכם.

חיים כץ: אנחנו מבקשים סליחה.

חיים כץ: אבל יש זמן לתקן.

חיים כץ: מה שאני מבקש כולם, יראו את הנוסח שיש להם.

חיים כץ: הערות כתובות לוועדה במהלך השבוע הקרוב.

חיים כץ: זה הפעם האחרונה כשלפחות הצד הזה של השולחן, יהיה אפשרות הרבה להסתייג.

חיים כץ: אני רוצה שתבינו שאנחנו נמצאים בוועדת כנסת והצד הזה הוא הצד שמחליט, בשיתוף פעולה, ושיהיה ברור גם לתמ"ת וגם לתשתיות.

חיים כץ: אתם עובדים אצלנו.

חיים כץ: אנחנו לא עובדים אצלכם.

חיים כץ: ככה זה בוועדה הזאת.

חיים כץ: אולי בניגוד לוועדות אחרות שאתם קובעים, פה אתם ממליצים.

חיים כץ: פה אתם ממליצים.

חיים כץ: אז אל תשחקו בקטנות ובסמנטיקה.

חיים כץ: אל תשחקו בקטנות ובסמנטיקה.

חיים כץ: תבואו בדברים עקרוניים, מה שחשוב, מה שבאמת.

חיים כץ: אנחנו רוצים למצות את העניין ולגמור עם החוק הזה.

חיים כץ: אז בשבוע הקרוב תעבירו תיקונים.

חיים כץ: אנחנו נתאם פגישה.

חיים כץ: אתה תשתיות, תמצא זמן, תשב עם שמרית.

חיים כץ: תמצא זמן, תתפנה מכל העיסוקים האחרים נפט, גז.

חיים כץ: אל תקדח השבוע.

חיים כץ: תעשה ישיבה.

חיים כץ: תתאמי איתו שבוע הבא, אז נעשה שבוע הבא.

חיים כץ: אני רוצה שיהיה להם מספיק זמן.

חיים כץ: אני רוצה שיעברו על הניסוחים.

חיים כץ: אני רוצה שיהיה מספיק זמן ולעשות דיון וללכת קדימה, למה אנחנו משחקים יותר מדי.

חיים כץ: כן, אדוני.

רפי רייש: רפי רייש, מנהל אגף בכיר לבניה, מנהל התכנון, משרד הפנים.

רפי רייש: אותנו לא מעניין כרגע סמכויות של מי הולכים לאיפה.

רפי רייש: לנו חשוב התכנים.

רפי רייש: אנחנו נסמכים על דו"ח זיילר ועל החלטת הממשלה לאחר דו"ח זיילר לגבי האיכות של אותם אנשים שעוסקים בחשמל, במקצועות הבניה, ולכן אגב, א', לא הוזמנו לאף אחד מהדיונים.

רפי רייש: בכל אופן חשוב לנו שבסופו של יום הרישוי והרישום וכל אותם מרכיבים שיעסקו בתחומי הבניה, כן יעבדו במשותף איתנו.

רפי רייש: כאמור, אין לנו בעיה עם הנוהל שקיים בתמ"ת.

רפי רייש: אם הנוהל יאמר שזה יעבור למשרד התשתיות, גם עם זה אין לנו בעיה, אבל מאוד מאוד חשוב שאותם דגשים שיוגדרו ע"י הממשלה ואושרו גם ע"י הכנסת, ייכנסו גם כאן.

רפי רייש: לכן שוב, אנחנו נגיע לכל ישיבה שנוזמן אליה, אבל כרגע אנחנו רואים את זה כאמור פעם ראשונה.

חיים כץ: תפנה ליועצת המשפטית של הוועדה.

חיים כץ: היא תעביר לך חומר.

חיים כץ: גם אנחנו רוצים שמהוועדה זאת יצא חוק טוב.

חיים כץ: טובת מדינת ישראל, זה המגמה שלנו.

חיים כץ: אין שום דבר אחר, לא עומד לנגד עיננו, רק להוציא חוק טוב.

חיים כץ: בשביל זה זה נמשך כל כך הרבה זמן, ופה זה יסתיים.

חיים כץ: בוועדה הזאת זה יסתיים.

חיים כץ: זה לא יגרר לטסט הבא.

חיים כץ: כן, אדוני.

שלום בן משה: לי קוראים שלום בן משה ואני ראש האגף להכשרה מקצועית.

שלום בן משה: אני ממונה על חוק החשמל.

שלום בן משה: אני רוצה לומר כך, שמאז שהחוק הזה עלה על השולחן, יש שינוי דרמטי בכל הפעילות שלנו בתחום הזה.

שלום בן משה: גם בתחום הפרסונאלי.

שלום בן משה: מינינו שני אנשים שעוסקים בעניין הזה, מהנדס ורשמת.

שלום בן משה: שני אנשים.

שלום בן משה: במהלך השנה האחרונה התקיימו ישיבות עם כל מי שנמצא כאן ,כולל עם הצבא, כולל עם ההנדסאים וכולל עם המהנדסים.

שלום בן משה: שיפרנו בצורה משמעותית את התשובות למתן מענה לשאלות.

שלום בן משה: זאת אומרת, זה כבר לא עכשיו מתחת לשולחן.

שלום בן משה: זה שקוף.

שלום בן משה: זאת הייתה אחת הבעיות העיקריות, שלא הייתה שקיפות, ואתה יכול לשאול את האנשים, כמה זמן לוקח מהרגע שמישהו מבקש רישיון, עד שהוא מקבל את הרישיון.

שלום בן משה: ועשינו עם זה סדר לא מעט.

שלום בן משה: לא סיימנו עדיין.

שלום בן משה: וגם להערכתי הגענו להבנה לגבי המספרים, שפעם דיברו על עשרות אלפים שחסרים וכדומה.

שלום בן משה: המספרים היו די ברורים, כמה חסרים בתחום של מהנדסי חשמל.

חיים כץ: ומה אתה רוצה להגיד בזה?

רוברט אילטוב: חיכיתם לחוק?

שלום בן משה: לא, לא חיכינו.

רוברט אילטוב: אני אגיד לך למה אני שואל.

רוברט אילטוב: אני במקרה הזה מייצג גם הצד הזה, גם את הצד הזה.

רוברט אילטוב: יש לי תואר שני בהנדסת חשמל.

רוברט אילטוב: ממש בקיא בעניינים.

שלום בן משה: הצעת החוק הפרטית, היא נתנה זריקת עידוד רצינית לממשלה כדי לטפל בעניין.

שלום בן משה: זאת אומרת, שלא המתנו עד שיחוקקו את החוק, וצריך לחוקק אותו.

שלום בן משה: יש אי הסכמות, חלקן, להערכתי כבר לא עקרוניות, אני אומר לך.

שלום בן משה: להערכתי לא עקרוניות.

שלום בן משה: ואני מעריך שלא יקח הרבה זמן עד שהחוק הזה יאושר, ובדברים החשובים יש הסכמות עם רוב הגורמים.

חיים כץ: יש פה עוד מישהו שרוצה להגיד משהו?

חיים כץ: בקשה אדוני.

גולן ברזובסקי: גולן ברזובסקי, יו"ר ארגון קבלני החשמל.

גולן ברזובסקי: אני צעיר יחסית לשאר האנשים.

גולן ברזובסקי: אני בסך הכול בן 42, אבל כבר 17 שנה פעיל בנושא של הניסיונות לשנות את התקנים והחוקים בתחום הרישיונות.

גולן ברזובסקי: יש יותר מבוגרים ממני שיודעים עוד הרבה שנים לפני כן, שהיה ניסיונות רבים לנסות ולשנות.

גולן ברזובסקי: הדבר הזה לא צלח.

חיים כץ: עכשיו זה יצלח.

חיים כץ: אתה יודע כמה דברים בוועדה הזאת שנסחבו?

חיים כץ: עכשיו לפני הישיבה הזאת היה למח עצם.

חיים כץ: כמה שנים מח עצם?

חיים כץ: כמה שנים זה היה?

חיים כץ: 10-11 שנה.

חיים כץ: הבאנו תקציב.

חיים כץ: יהיה בנק מח עצם במדינת ישראל.

חיים כץ: אני יכול לספור לך את הנושאים שהיו פה בוועדה 10 ו-12 ו-13.

חיים כץ: עכשיו העסק עובד פתאום.

חיים כץ: גם זה יעבוד.

חיים כץ: יש עוד מישהו שרוצה?

חיים כץ: אף אחד לא רוצה.

חיים כץ: אז אני מצטער שהבאנו אתכם, ואין תכלית היום בדיון, או יש תכלית.

חיים כץ: אנשים ישבו ועברו על הניסוחים.

חיים כץ: הגיעו ללא מעט הסכמות.

חיים כץ: יש כאלה שאומרים, אנחנו רוצים לראות את הניסוחים ולעבור עליהם בבית פעם נוספת ולבוא שלמים.

חיים כץ: בכל זאת אנחנו מחוקקים חוק.

חיים כץ: אז אנחנו, אני מקווה במהלך פברואר נעשה דיון, ובדיון ההוא כבר לא יהיה יותר מדי..

חיים כץ: הנה, כבר מודיעים לי שנקבעה ישיבה ל-28 בפברואר.

חיים כץ: אנחנו ב-28 בפברואר, יום שני בשבוע, 6 בערב.

חיים כץ: מי שלא יכול להגיע, לא יגיע.

חיים כץ: אז הנה, נקבעה לנו ישיבה.

חיים כץ: יש לכם זמן להגיב עד אז.

חיים כץ: אוקיי, אנחנו מסיימים את הישיבה.

חיים כץ: תודה רבה, אתכם הסליחה שהגעתם.

חיים כץ: תודה.

חיים כץ: הישיבה נעולה.